
DR. 30.11.2010 83 

 
Jelebu.  Dahulu Semangat 46, dia bakar jambatan tetapi macam mana dia boleh 
berdiri di jambatan itu.  Jambatan itu tidak bakar habis nampaknya.  [Ketawa] 

Jadi, bagi saya bahawa ini menunjukkan tidak ada satu penghormatan 
kepada institusi.  Saya hendak minta agensi-agensi berita rasmi negara ini yang 
dihasilkan daripada proses demokrasi dalam negara kita ini sebab kerajaan itu 
lahir daripada proses demokrasi. Berada di sini diangkat melalui proses 
demokrasi.  Kita berada di sini melalui proses demokrasi, menjadikan Dewan ini, 
institusi ini merupakan institusi demokrasi.  Lalu, sudah tentu agensi-agensi ini 
apatah lagi terhasil daripada wang pembayaran cukai termasuk kita semua harus 
menghormati institusi-institusi demokrasi ini.   

Jadi, saya lihat bahawa langkah dan tindakan yang dibuat oleh RTM 
khususnya mutakhir ini tidak mencerminkan penghormatan terhadap institusi 
demokrasi khususnya institusi Parlimen yang kita berada sekarang.  Jadi, ini bagi 
saya bahawa suatu yang tidak sepatutnya dinafikan hak-hak Ahli Parlimen.  Itu 
pertama.   

Kedua, kita menafikan hak rakyat yang juga merupakan sebahagian besar 
pembayar cukai dalam negara kita yang mereka juga berhak untuk mendapat 
maklumat.  Walaupun RTM tidak boleh menyiarkan sepanjang hari persidangan 
kerana ada alasan-asalan tertentu, tetapi bila disiarkan mestilah diberikan 
penyiaran yang adil antara sebelah kerajaan sendiri dan juga sebelah 
pembangkang.  Ini yang seharusnya dilihat yang menyebabkan saya terpanggil 
untuk mengajak Dewan ini untuk melihat bahawa pentingnya untuk kita potong 
RM10.  Potong RM10 sahaja untuk sebagai suatu ingatan, sensitiviti kita, ingatan 
kita.  Ini bukan hendak memalukan sesiapa tetapi sebagai satu ingatan kepada 
mana-mana pihak selepas ini bahawa ini merupakan satu keperluan yang harus 
dihormati oleh semua orang.   

Kalau kita tidak menghormati institusi ini siapa yang hendak menghormati 
institusi demokrasi ini?  Tuan Pengerusi sendiri saban hari mengatakan bahawa 
hormatilah kerusi.  Kerusi yang terpacak di hadapan itu ialah kerusi yang terhasil 
daripada... 

Tuan Pengerusi:  Ya, tetapi saya tidak ada soalan tambahan Yang 
Berhormat.  [Ketawa] 

Dato' Mahfuz bin Haji Omar [Pokok Sena]:  Ya?  [Ketawa] 

Tuan Pengerusi:  Sila.   

Dato' Mahfuz bin Haji Omar [Pokok Sena]:  Menghormati kerusi itu ialah 
kerusi yang terhasil daripada institusi demokrasi ini.  Bukan kita menghormati 
dalam konteks Tan Sri Datuk Seri Panglima Pandikar Amin Haji Mulia tetapi 
menghormati institusi.  Sesiapa sekalipun yang duduk di situ apatah lagi orangnya 
sememangnya Pandikar dan mulia lagi sesuai dengan Dewan ini Dewan yang 
mulia.  [Ketawa] 

Seorang Ahli:  Amin, amin.   

Tuan Nga Kor Ming [Taiping]:  Tuan Pengerusi kena bayar fee iklan.   

Dato' Mahfuz bin Haji Omar [Pokok Sena]:  Jadi, saya minta walaupun 
saya bercakap dalam joke, petang-petang ini tetapi ini satu benda yang serius 
kalau agensi yang di bawah kerajaan yang terhasil, terpancar daripada proses 
demokrasi yang dibina daripada institusi demokrasi ini, tidak menghormati institusi 
demokrasi ini saya kira suatu yang sangat janggal.   



Jelebu. Dahulu Semangat 46, dia bakar jambatan tetapi macam mana dia boleh berdiri di jambatan itu. Jambatan itu tidak bakar habis nampaknya. [Ketawa]. Jadi, bagi saya bahawa ini menunjukkan tidak ada satu penghormatan kepada institusi. Saya hendak minta agensi-agensi berita rasmi negara ini yang dihasilkan daripada proses demokrasi dalam negara kita ini sebab kerajaan itu lahir daripada proses demokrasi. Berada di sini diangkat melalui proses demokrasi. Kita berada di sini melalui proses demokrasi, menjadikan Dewan ini, institusi ini merupakan institusi demokrasi. Lalu, sudah tentu agensi-agensi ini apatah lagi terhasil daripada wang pembayaran cukai termasuk kita semua harus menghormati institusi-institusi demokrasi ini. Jadi, saya lihat bahawa langkah dan tindakan yang dibuat oleh RTM khususnya mutakhir ini tidak mencerminkan penghormatan terhadap institusi demokrasi khususnya institusi Parlimen yang kita berada sekarang. Jadi, ini bagi saya bahawa suatu yang tidak sepatutnya dinafikan hak-hak Ahli Parlimen. Itu pertama. Kedua, kita menafikan hak rakyat yang juga merupakan sebahagian besar pembayar cukai dalam negara kita yang mereka juga berhak untuk mendapat maklumat. Walaupun RTM tidak boleh menyiarkan sepanjang hari persidangan kerana ada alasan-asalan tertentu, tetapi bila disiarkan mestilah diberikan penyiaran yang adil antara sebelah kerajaan sendiri dan juga sebelah pembangkang. Ini yang seharusnya dilihat yang menyebabkan saya terpanggil untuk mengajak Dewan ini untuk melihat bahawa pentingnya untuk kita potong RM10. Potong RM10 sahaja untuk sebagai suatu ingatan, sensitiviti kita, ingatan kita. Ini bukan hendak memalukan sesiapa tetapi sebagai satu ingatan kepada mana-mana pihak selepas ini bahawa ini merupakan satu keperluan yang harus dihormati oleh semua orang. Kalau kita tidak menghormati institusi ini siapa yang hendak menghormati institusi demokrasi ini? Tuan Pengerusi sendiri saban hari mengatakan bahawa hormatilah kerusi. Kerusi yang terpacak di hadapan itu ialah kerusi yang terhasil daripada... Tuan Pengerusi: Ya, tetapi saya tidak ada soalan tambahan Yang Berhormat. [Ketawa]. Dato' Mahfuz bin Haji Omar [Pokok Sena]: Ya? [Ketawa]. Tuan Pengerusi: Sila. Dato' Mahfuz bin Haji Omar [Pokok Sena]: Menghormati kerusi itu ialah kerusi yang terhasil daripada institusi demokrasi ini. Bukan kita menghormati dalam konteks Tan Sri Datuk Seri Panglima Pandikar Amin Haji Mulia tetapi menghormati institusi. Sesiapa sekalipun yang duduk di situ apatah lagi orangnya sememangnya Pandikar dan mulia lagi sesuai dengan Dewan ini Dewan yang mulia. [Ketawa]. Seorang Ahli: Amin, amin. Tuan Nga Kor Ming [Taiping]: Tuan Pengerusi kena bayar fee iklan. Dato' Mahfuz bin Haji Omar [Pokok Sena]: Jadi, saya minta walaupun saya bercakap dalam joke, petang-petang ini tetapi ini satu benda yang serius kalau agensi yang di bawah kerajaan yang terhasil, terpancar daripada proses demokrasi yang dibina daripada institusi demokrasi ini, tidak menghormati institusi demokrasi ini saya kira suatu yang sangat janggal.